DER ER BRUG FOR ALLE - PDF
Download "DER ER BRUG FOR ALLE"
Oscar Mørk
1 Undervisningsmateriale til Forumteater forestillingen: DER ER BRUG FOR ALLE Forberedelsesmateriale til lærere og sprogkursister Konsulentgruppen FORUMTEATRET Dette projekt er et samarbejde mellem: 1
2 DER ER BRUG FOR ALLE - Med fokus på forældre roller Dette materiale henvender sig til jer, som er lærere på et sprogcenter og kan bruges som inspiration til undervisningen inden forumteaterforestillingen. Formålet med undervisningsmaterialet er, at kursisterne får så meget ud af forumteaterarrangementet som muligt. Da forestillingen er en FORUMTEATER forestilling, betyder det, at vi bruger et teaterstykke som udgangspunkt til at skabe et forum eller et sted, hvor man frit kan sige, hvad man mener. Nedenfor har vi skrevet lidt om forumteater generelt. Derudover er der i materialet et kort handlingsreferat af det forumteaterstykke I kommer til at se til selve arrangementet. Og så er der opgaver inden for fem emner, som alle relaterer sig til stykket. Vi ønsker at I, som lærere: gennemgår stykkets handling med jeres kursister, så det bliver nemmere for dem at forstå og genkende forumteaterstykket, når de ser det. arbejder med nogle af opgaverne i dette materiale, således at kursisterne er sporet ind på tankegangen og på forhånd har gjort sig tanker om forældrerollen. under selve arrangementet støtter kursisterne i at deltage aktivt i de opgaver og diskussioner, der vil blive præsenteret og hjælper dem med eventuelle sproglige udfordringer. om muligt støtter kursisterne i at afprøve deres egne ideer på scenen. Formålet med arrangementet er: At alle får lejlighed til opleve, hvad forældre til børn/unge med en flerkulturel baggrund kan gøre, for at børnene får en styrket identitet og et selvværd, der gør dem bedre rustet til deres skolegang og videreuddannelse. Hvad er forumteater? Det er teater, der ligner virkeligheden, og som viser et problem eller et dilemma, kursisten eventuelt genkender fra sit eget liv. Efter vi har spillet teaterstykket, har alle mulighed for at afprøve deres egne ideer på scenen. Sammen prøver vi at tale om forskellige måder at håndtere de problemer, der præsenteres i teaterstykket og således gøre handlingen bedre. Vi taler ikke kun om, det vi ser, vi afprøver også konkrete forslag og ser hvordan problemerne i teaterstykket ændres. I forbindelse med teaterstykket vil der være en foruminstruktør, der forklarer, hvordan man kan være med til at ændre handlingen i forumteatret. 2
3 Hvad handler Forumteaterstykket om? I forestillingen indgår følgende personer: Hassan Reza: en dreng der går i 10. klasse Lone Jørgensen: Hassans klasselærer Ali Reza: Hassans far Ayse Reza: Hassans mor Desuden hører vi om Dennis, der er Hassans kammerat. Stykket består af to scener. Den ene scene foregår på Hassans skole til en skole-hjem samtale. Tilstede er Hassan selv, hans mor Ayse og læreren Lone. Den anden scene foregår hjemme hos familien Reza. Tilstede er Hassan, hans far Ali og moren Ayse. 1. scene: Skole-hjem samtale Vi følger en skole-hjem samtale med Hassan og hans mor. Hassans lærer fortæller om Hassan, og hvordan han klarer sig i skolen. Hassan har meget fravær og på trods af, at han tidligere har klaret sig godt i skolen, kan læreren ikke længere anbefale, at han fortsætter i gymnasiet. Hassan, der altid har været en meget social og aktiv dreng med mange venner, er også begyndt at isolere sig og komme i dårligt selskab. Til samtalen hører vi, at Hassan har stort fravær. Han er også blevet set sammen med nogle andre unge i nærheden af en affaldscontainer, hvor der var påsat ild. Hassan nægter at have været med til ildspåsættelsen. Han siger, at det var et rent tilfælde, at han befandt sig i nærheden af containeren. Ayse, Hassans mor, bliver meget vred på sin søn og vil tage sagen op med faren, når de kommer hjem. 2. scene: Hjemme hos familien Reza Hjemme hos Hassan fortæller Ayse om skole-hjem samtalen. Faren, Ali, bliver vred på Hassan, da det går op for ham, at Hassan ikke passer sin skolegang. Derved bliver farens ambitioner på sønnens vegne måske ikke indfriet. Det hele forværres, da det kommer frem, at Hassan er blevet set ved den brændende affaldscontainer. Scenen ender i et skænderi, hvor moren og faren beskylder hinanden for ikke at tage sig godt nok af Hassan. Stykket slutter, da skænderiet er på sit højeste. Derefter skal publikums tage stilling til, hvordan de vil hjælpe moren og faren i stykket. Foruminstruktøren hjælper deltagerne ved at stille spørgsmål og fortælle, hvordan man kan være med til at styre teaterstykkets handling. 3
4 Kursistopgaver før forumteaterstykket Opgaveemne 1: Skole-hjem samtale I kan begynde med at arbejde med skole-hjem samtalen, da den er vigtig for at sikre, at børn får en god skolegang og start på en uddannelse. Opgaver: I grupper på 5: Diskuter hvad I ved om skole-hjem samtaler - hvorfor har man skole-hjem samtaler? - hvad sker der, hvis man ikke kommer til skole-hjem samtalerne? - hvis du har været med til en skole-hjem samtale, så fortæl hvad du har oplevet? : Tal om hvordan skole-hjem samtalen kan påvirke dit forhold til dine børn - hvad kan man tale med sine børn om efter en skole-hjem samtale? - hvordan kan du sørge for, at en skole-hjem samtale bliver god for både dit barn og hele familien? 4
5 Opgaveemne 2: De unges identitet At være ung handler om at finde sin identitet, som kan give én et ståsted i livet. Unge har derfor brug for tydelige rollemodeller, de kan spejle sig i, og som giver dem en god identitetsfølelse. Især kan modsatrettede krav fra hjemmet, kammeraterne og samfundet betyde, at de unge får vanskeligheder både nu og senere i livet. I opgaveemne 2 kigger vi på relationerne i familien Reza og diskuterer, hvordan man kan være med til at give unge og børn en god identitetsfølelse. Fx at være glad for sig selv, sin baggrund, sin familie etc. En vanskelig samtale hos familien Reza Nedenfor er et samtaleuddrag fra teaterstykket mellem Hassan, Ali (faren) og Ayse (moren): Hassan sidder og piller ved sin mobil. Ayse tager Hassans mobil fra ham. Ali: Hassan: Ali: Hassan: Henvendt til Ayse Du skal sende ham i skole, så han kan få gode karakterer og vælge mellem at blive læge, ingeniør eller tandlæge, hører du! I aner ikke hvad det kræver. I skulle selv prøve, så dygtig er jeg bare ikke, - det er skide svært! Henvendt til Hassan Her går jeg og knokler hver dag, for at I skal have det godt, og du kan få en ordentlig uddannelse, og hvad er takken for det. Du skal have et solidt job! Jeg vil hellere være sammen med mine venner. I lever i fortiden, vi bor i Danmark nu. Her vælger man selv hvad man vil. Snak om hvad det betyder for Hassan at høre sine forældre tale på den måde - Hvad betyder forældrenes holdning for Hassans valg af uddannelse? - Hvordan tror du, Hassan har det hjemme i forhold til, når han er sammen med sine venner? Snak om hvad det betyder for familien, hvis Hassan ikke lever op til sine forældres ambitioner - Hvordan kan Hassan tale med sine forældre om, hvad han selv ønsker at blive? 3 og 3 Snak om hvordan man som ung danner sin identitet - Giv hinanden eksempler på, hvad der har været vigtigt for udviklingen af jeres egen identitetsfølelse? - Find ud af om der er fælles ting i jeres historier, som har været med til at opbygge en god identitetsfølelse 5
6 Opgaveemne 3: Forældre som rollemodel Det er vores ønske at vise og sætte forældrerollen til debat. Mere præcist hvordan forældre er tydelige rollemodeller for børn og unge mennesker. Vi vil også gerne debattere, hvordan man med sine værdier og holdninger som forældre er med til at præge sine børn. For eksempel tænker man måske ikke over, at børn efterligner deres forældre. Siger en forælder noget med ord, men gør noget andet i handling, så vil barnet blive forvirret. Samtidigt vil barnet måske holde op med at høre efter. Når man fremhæver de styrker, børnene har, kan det skabe mere selvværd. Tænk over hvad børn er gode til, og hvordan det er med til at forme deres identitet. Fortæl hvad din/dine børn er gode til? - Kom med eksempler på hvordan du synes, de er gode? - I hvilke situationer fortæller du dem, hvad de gør godt? Tal sammen om hvad du gør, der er godt overfor dine børn? - Kom med eksempler på hvad du synes, du gør godt som forælder Snak om hvordan du gerne vil have, at dine børn klarer sig fremover - Vil du gerne have, at de bliver eller gør noget bestemt, når de bliver voksne? 6
7 Opgaveemne 4: Hvad mener jeg selv? Når man lærer sine holdninger bedre at kende, er det med til at styrke en følelse af identitet. En måde at lære sine holdninger bedre at kende på er at fortælle hinanden, hvad man mener om forældrerollen. Dette kan gøres på en enkel måde, ved at man rent fysisk placerer sig i lokalet i forhold til forskellige holdninger. Derved bliver man også nødt til at tage stilling. Deltagere går hen til det sted på gulvet, der markerer en holdning, de er enige med. Det kan enten være i hjørnerne af lokalet(firehjørneøvelsen) eller på en linje i rummet (linjeøvelsen). Firehjørneøvelse Formålet er, at man udforsker forskellige holdninger og lærer sine egne og hinandens holdninger bedre at kende (kan gennemføres med grupper på personer). Spørgsmål som læreren stiller: Hvad synes du, man skal gøre, hvis en ung person har gjort noget, han/hun ikke må, fx hvis den unge lyver. Hvert hjørne markerer en holdning: Hvad er vigtigst: 1. at give dem en straf 2. at få dem til at indrømme, at det var forkert 3. at lade som ingenting 4. Andet dvs. et frit hjørne, hvor man kan stille sig, hvis man ikke er enig med de øvrige holdninger Dernæst: Alle tager stilling ved at stille sig i det hjørne, som bedst passer til deres holdning Fortæl din sidemand, hvorfor du vælger, som du gør! Fortæl hele gruppen, hvorfor du står på dit hjørne. Man lader nogle fra hvert hjørne fortælle. Man kan ændre mening undervejs, hvis man fx hører nogle overbevisende argumenter, kan man skifte hjørne. Du kan selv finde på flere problemstillinger og holdninger, som hver får et hjørne (husk altid at have et frit hjørne). 7
8 Linjeøvelsen Formålet er, at man udforsker forskellige holdninger og lærer sine egne og hinandens holdninger bedre at kende ligesom i firehjørneøvelsen. Forskellen er at linjen er gradueret således, at der i hver ende af linien er to modsatrettet holdninger (kan gennemføres med grupper på personer) Start med at lægge A4 papirer på en linje på gulvet. Hvert papir har et nummer: Læreren opfordrer deltagerne: Stil jer ved det nr. på gulvet, alt efter hvor enig du er i følgende holdning: - Børn skal selv bestemme, hvad de skal være, når de bliver voksne. Er man helt enig stiller man sig ved papir nr. 6. Er man derimod helt uenig, stiller man sig ved papir nr. 1. Man kan også stille sig et sted derimellem Dernæst: Alle har taget stilling ved at stille sig ved det nummer, som passer bedst til ens holdning Fortæl din sidemand, hvorfor du har valgt, som du gør! Fortæl hele gruppen, hvorfor du står på det nummer, som du gør. Man lader nogle fra hvert nummer fortælle. Man kan ændre mening undervejs, hvis man fx hører nogle overbevisende argumenter, kan man skifte nummer. Du kan også selv finde på holdninger, som du på forhånd ved, deltagerne har forskellig indstilling til. Her er flere eksempler: - Unge skal følge deres lyst, når de vælger uddannelse - Unge skal gøre deres uddannelse færdig, når de først er begyndt - Unge har godt af at få at vide, hvornår de skal komme hjem om aftenen - Alle har ret til en uddannelse 8
9 Opgaveemne 5: Din historie er vigtig! Vi ved, at forældre altid ønsker det bedste for deres børn. Af og til sker det alligevel, at man kan komme i tvivl om, hvad der er det bedste for ens barn. Nedenunder er en opgave, der kaster lys over forældrerollens udfordringer, som alle kender til. Find et eller flere eksempler på, hvad der kan være svært ved at være forældre. Det kan både omhandle dine egne børn/unge, eller andre du kender, der har børn/unge Beskriv så konkret som muligt, hvad der sker Hvad tror du, dine børn vil huske fra deres ungdom/barndom om 15 år? God fornøjelse! Vi glæder os til at se dig til forestillingen Med venlig hilsen Peter Frandsen Vers
Der er brug for alle Turne på sprogskoler januar-marts 2009 gennemført af FORUMTEATRET Valbygårdsvej 64 A 2500 Valby Tlf.
Fakta om forestillingerne: Der er brug for alle Turne på sprogskoler januar-marts 9 gennemført af FORUMTEATRET Valbygårdsvej 64 A 5 Valby Tlf.: 3644 55 www.forumteatret.dk Medvirkende i forestillingen:
Introduktion til forældrepagten
Introduktion til forældrepagten Denne forældrepagt er tiltænkt forældre og par, som ønsker at skabe et godt og solidt fundament for deres børn i forbindelse med en skilsmisse. Forældrepagten er en mulighed
Forumteater Kursus hos Prisme i at lave forumteater. TID: Kurset varer 2 dage: 16 og 17. Maj 2013 KL: 9,30-16 Et kursus på 2 dage for Centerets undervisere i forumteaterets muligheder/ facilitator greb.
Spiller du en rolle i SF! Vær med til at foregribe skævvridning af magten og gør arbejdsmiljøet i SF tiltrækkende!
Forumspil for deltagere til sommermødet på Snoghøj Folkehøjskole den 14. august 2004 Spiller du en rolle i SF! Vær med til at foregribe skævvridning af magten og gør arbejdsmiljøet i SF tiltrækkende! Workshop
Foto: Box productions Fag: Dansk, samfundsfag & sundheds- og seksualundervisning og familiekundskab Niveau: 7.-10. klasse Formål: I skal kunne forklare, hvad begreberne norm, fordom, kultur og identitet
Undervisningsmateriale & film Drengene fra Tingbjerg
Undervisningsmateriale & film Drengene fra Tingbjerg Kære lærer, Filmen og undervisningsmaterialet kan give dine elever en viden om livet som ung indvandrere. Elverne får inspiration og I kan bruge filmen,
Præsentations øvelser frem til forumsnak.
Præsentations øvelser frem til forumsnak. Verdenskortet - en præsentationsøvelse Alle står i en cirkel og skal forestille sig at der mellem dem er et stort verdenskort. Bed nu alle om at tænke på et sted